Fra mai 1911 mottok Paula hele foreldreløsetrygden alene, etter at broren erklærte for k.k. at han fra da av kunne forsørge seg selv. Paula hadde frem til da bodd hos halvsøsteren Angela og hennes tre barn Leo, Geli og Elfriede. Angela var blitt enke i 1910 og hadde økonomiske problemer etter at hennes 31-årige mann brått døde. Fordi han bare hadde vært embedsmann noen få år, hadde han ikke rukket å opptjene noen pensjonsrettigheter av betydning, og Angela mottok derfor en ganske liten enkepensjon. Paula gikk da på en høyere pikeskole i Linz; der lærte hun å skrive på skrivemaskin for å kunne få arbeid som sekretær.